**HASZONKÖLCSÖN SZERZŐDÉS**

Amely létrejött egyrészről **Bicsérd Község Önkormányzata** székhelye: 7671 Bicsérd, Alkotmány tér 3. képviseli: Vér József polgármester, adószáma: 15332350-1-02 mint **kölcsönadó**,

**Boda Községi Önkormányzat** székhelye: 7672 Boda, Petőfi S.u.28. képviseli: Kovács Győző polgármester, adószáma: 15724289-1-02 mint **kölcsönadó**,

**Zók** **Községi Önkormányzat** székhelye: 7671 Zók, Arany János u.13. képviseli: Nagy Gábor polgármester, adószáma: 15334345-1-02 mint **kölcsönadó**

továbbiakban együttesen: **Kölcsönadó Önkormányzatok,**

**valamint a**

**Szentlőrinci Kistérség Többcélú Önkormányzati Társulás** székhelye: 7940 Szentlőrinc, Templom tér 8. képviseli: Koltai Péter elnök, adószáma: 15587206-1-02 mint **kölcsönadó**

továbbá a **Pécsi Többcélú Agglomerációs Társulás** székhelye: 7621 Pécs, Széchenyi tér 1., képviseli: Pfeffer József elnök, adószáma: 15587086-1-02, mint **kölcsönvevő** (továbbiakban **Kölcsönvevő**)

(Továbbiakban együttesen: **Felek**)

valamint a **Pécs és Környéke Szociális Alapszolgáltatási és Gyermekjóléti Alapellátási központ és Családi Bölcsőde Hálózat** székhelye: 7621 Pécs, Rákóczi út 1., képviseli: Új Orsolya intézményvezető, adószáma: 15762001-2-02, (továbbiakban **Szolgáltató**)

1. Felek közös elhatározásból úgy döntenek, hogy 2024. január 1. nappal határozatlan időre haszonkölcsön szerződést kötnek a Pécsi Többcélú Agglomerációs Társulás javára a nyolc fős Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Százszorszép Családi Bölcsőde működtetésével érintett ingatlanra.
2. Kölcsönadó Önkormányzatok a 7671 Bicsérd, Rózsa u.29. szám alatti, 351/8.hrsz-ú ingatlan közlekedő, öltöző, mosdóhelyiségek, melegítőkonyha, raktár, csoportszoba helyiségeit ingyenesen, határozatlan időre a Kölcsönvevő rendelkezésére bocsátja, támogatva abban a Pécsi Többcélú Agglomerációs Társulás javára a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Százszorszép Családi Bölcsőde működését.
3. Felek megállapodnak abban, hogy a 2./ pontban felsorolt helyiségekben Kölcsönvevő Bicsérd, Boda és Zók település érdekeit szolgáló gyermekek napközbeni ellátása keretében egy nyolc fős családi bölcsődét működtet Szolgáltató által.
4. Felek megállapítják, hogy az ingatlan helyiségei jelenlegi állapotukban megfelelnek a családi bölcsőde feladatra kiadható működési engedélyhez előírt feltételeknek. A működési engedélyhez szükséges esetleges beszerzés a Kölcsönvevőt terheli. A családi bölcsőde működtetéséhez szükséges engedélyeket Kölcsönvevő szerzi be, és annak költségeit viseli.
5. Kölcsönvevő a használatába vett ingatlanrész használatát, üzemeltetését saját felelősségére végzi. Ennek során köteles valamennyi vonatkozó jogszabályi előírást betartani. Kölcsönvevő az ingatlanrészt harmadik személy használatába nem adhatja.
6. Kölcsönadó Önkormányzatok és a Szentlőrinci Kistérség Többcélú Önkormányzati Társulás a 1. pontban meghatározott feladattal összefüggő működési, közüzemi költségeket, továbbá a nettó 200 000 forint alatti felújításokat Szolgáltató számára teljes összegben tovább számlázhatják. A tovább számlázást a Szentlőrinci KÖHI végzi, amely a használt helyiségek nagyságának függvényében a havonta megjelenő közüzemi költségek 10%-a. Szolgáltató a Kölcsönadó részére a szolgáltatás nyújtásának megszűnésekor a nála nyilvántartott aktivált felújításokat a könyvekben és nyilvántartásokban átadja.
7. Felek megállapodnak abban, hogy kölcsönvevő az ingatlanrészt kizárólag a 1. pontban meghatározott célra használja.
8. Felek rögzítik, hogy az ingatlant érintő, nettó 200 000 forintot meghaladó beruházásokról külön megállapodásban döntenek.
9. Felek megállapodnak abban, hogy vitás kérdéseiket elsősorban tárgyalás útján, megegyezéssel rendezik.
10. Felek megállapodnak abban, hogy jelen szerződést bármelyik fél kizárólag írásban 60 napos határidővel jogosult felmondani.
11. A jelen szerződésben nem szabályozott kérdésekben, illetve szerződésszegés esetében a Ptk. rendelkezéseit kell alkalmazni.

Szerződő felek a jelent szerződést a képviselő-testületek jóváhagyó és felhatalmazó határozata alapján – közösen értelmezték és azt, mint akaratukkal mindenben egyezőt helybenhagyólag írták alá

Pécs, 2023. november …

……………………………………. ……………………………………………

Vér József Pfeffer József

Bicsérd Község polgármestere Pécsi Többcélú Agglomerációs Társulás

elnök

……………………………………. ……………………………………………

Kovács Győző Nagy Gábor

Boda Község polgármestere Zók Község Polgármestere

……………………………………. …………………………………….

Új Orsolya Koltai Péter

intézményvezető Szentlőrinci Kistérség Többcélú Önkormányzati Társulás

elnök

Szakmai ellenjegyzés:

Pénzügyi ellenjegyzés:

Jegyzői ellenjegyzés: